Document ID: 32009R0251

UREDBA KOMISIJE (ES) ŠT. 251/2009
z dne 11. marca 2009
o izvedbi in spremembi Uredbe (ES) št. 295/2008 Evropskega parlamenta in Sveta glede serije podatkov za pripravo strukturne statistike podjetij in prilagoditev, potrebnih po reviziji statistične klasifikacije proizvodov po dejavnosti (CPA)
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 295/2008 (1) Evropskega parlamenta in Sveta z dne 11. marca 2008 o strukturni statistiki podjetij in zlasti člena 11(2)(b) in (e) Uredbe,
ob upoštevanju naslednjega:
(1)
Uredba (ES, Euratom) št. 58/97 (2) je določila skupni okvir za proizvodnjo statistike v Skupnosti o strukturi, dejavnosti, konkurenčnosti in delovanju podjetij v Skupnosti. Zaradi jasnosti in racionalizacije je bila navedena uredba preoblikovana, več določb pa je bilo znatno spremenjenih.
(2)
Uredbo Komisije (ES) št. 2701/98 o serijah podatkov, ki se predložijo za strukturno statistiko podjetij (3), je treba spremeniti tako, da se upoštevajo navedene spremembe. Zaradi jasnosti jo je treba nadomestiti s to uredbo.
(3)
Treba je podrobno določiti pogostost zbiranja večletne strukturne statistike podjetij in razčlenitev rezultatov za proizvodnjo strukturne statistike podjetij, da se pripravijo podatki, primerljivi in usklajeni med državami članicami.
(4)
Zaradi revizije statistične klasifikacije proizvodov po dejavnosti (CPA) je treba prilagoditi določene naslove karakteristik iz Priloge V.
(5)
Ukrepi, določeni v tej uredbi, so v skladu z mnenjem Odbora za statistični program -
SPREJELA NASLEDNJO UREDBO:
Člen 1
Pogostnost zbiranja večletnih statističnih podatkov in razčlenitev rezultatov iz členov 3 in 7 Uredbe (ES) 295/2008 je določena v seriji podatkov iz Priloge I k tej uredbi.
Države članice izdelajo te serije podatkov za referenčno leto 2008 in naslednja leta.
Člen 2
Uredba (ES) št. 2701/98 se razveljavi.
Še naprej pa se uporablja glede serije podatkov, ki se pošljejo za referenčno leto do vključno leta 2007.
Člen 3
Priloga I k Uredbi št. 295/2008 se spremeni v skladu s Prilogo II k tej uredbi.
Člen 4
Ta uredba začne veljati dvajseti dan po objavi v Uradnem listu Evropske unije.
Uredba je v celoti zavezujoča in se neposredno uporablja v vseh državah članicah.
V Bruslju, 11. marca 2009

Labels: 4
19